Валери Иванов
Грешна молитва

chitanka.info

Ако съм грешен, Господи, прости ми!

Аз бях наказван и преди.

Ако не бива да изричам твойто свято име,

живота ми завинаги вземи!

Не ме гори на тази жежка клада,

че в своя път нагоре, към върха,

сърцето и душата си отдадох

на близки и любимата жена.

Бъди до мен — опора или сянка.

Бъди до мен — палач, зъл демон мой.

Но никога не ми напомняй,

че роб съм бил, че роб съм твой…

И ако си Господ за мъжете като мене,

и ако си Господ за човеците Един —

не ме заставяй, Боже, на колене —

да съм ти предан и покорен син!

Амин!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.